
CONSILIUL COMUNAL CĂINARII VECHI
                                            PRIMĂRIA COMUNEI CĂINARII VECHI                                        
MD-3015, s. Căinarii Vechi raionul Soroca
Tel/fax (0230)75-236, 75-238 E-mail: primaria.cainarii-vechi.@apl.gov.md


D E C I Z I E  Nr.26/2
         din 20 iulie 2026

„Cu privire la amalgamarea voluntară a unităților administrativ-teritoriale
Comuna Căinarii Vechi, comuna Bulboci și comuna Vădeni” 

În temeiul art. 14 alin. (2) lit. k1) din Legea nr. 436/2006 privind administrația publică locală și în conformitate cu prevederile art. 5, 6, 8, 10 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023. Ținând cont de criteriile stabilite la art. 5 din Legea nr. 225/2023 privind amalgamarea voluntară a unităților administrativ-teritoriale, se constată că unitățile administrativ-teritoriale propuse pentru amalgamare Căinarii Vechi, Bulboci și Vădeni, întrunesc condițiile de bază prevăzute de lege. UAT-urile participante formează un teritoriu continuu și compact, asigurând coerența geografică a viitoarei unități administrativ-teritoriale amalgamate, iar populația cumulată a acestora depășește pragul minim de 3.000 de locuitori, conform datelor oficiale disponibile. Totodată, în conformitate cu prevederile art. 6 din Legea nr. 225/2023 precum și Metodologia de amalgamare voluntară, Grupul de Lucru Comun a stabilit, prin consens, UAT Căinarii Vechi în calitate de centru administrativ al viitoarei unități administrativ-teritoriale amalgamate, în temeiul celor expuse Consiliul Comunal Căinarii Vechi

DECIDE: 
1. Se aprobă: amalgamarea voluntară a unităților administrativ-teritoriale Comuna Căinarii Vechi, comuna Bulboci și comuna Vădeni din raionul Soroca, cu centrul administrativ UAT Căinarii Vechi;
2. Se pune în sarcina domnului Terentii Veaceslav, Primarul comunei Căinarii Vechi:
2.1. Recepționarea deciziilor de amalgamare voluntară aprobate de consiliile locale ale Căinarii Vechi, Bulboci și Vădeni; 
2.2 Transmiterea dosarului consolidat privind amalgamarea voluntară a unităților administrativ-teritoriale Căinarii Vechi, Bulboci și Vădeni către Cancelaria de Stat a Republicii Moldova.
3. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria Soroca, sediul central, str. Independenței nr.62, mun. Soroca, MD-3006. 

          Președintele ședinței                   	___________             
 
Contrasemnat: 
Secretarul Consiliului comunal 
Căinarii Vechi                                  	_________ _                Vasilian Lilia 

